# Guillem Vallori Grimalt

Guillem Vallori Grimalt (Mallorca, 24 de juny de 1982) és un futbolista mallorquí que ocupa la posició de defensa central. Format a les categories inferiors del RCD Mallorca, va anar a jugar a Suïssa i a Alemanya després de tres anys a la Penya Esportiva Santa Eulàlia. El 2016 va tornar a l'illa per jugar amb l'Atlètic Balears, en el qual milita actualment.

## Trajectòria

Vallori es va iniciar en les files del Mallorca, on va estar deu anys a les categories inferiors. Quan era juvenil el cediren al Sant Francesc i, més tard, al Ferrioler, i finalment va tornar al Mallorca de Divisió d'Honor. Més tard, el Mallorca li comunicà que no comptava amb ell, i va passar a jugar a Tercera Divisió amb el Santa Ponça; llavors va tornar a fitxar pel Mallorca, on va debutar a Segona Divisió B i va coincidir amb jugadors com Miquel Àngel Moyà, Ivan Ramis o Albert Riera, però aquella mateixa temporada el va tornar a cedir al Ferrioler i posteriorment una altra vegada al Santa Ponça. El 2004 va expirar el seu contracte amb el Mallorca, i llavors va fitxar per la Penya Esportiva Santa Eulàlia, que també militava a Tercera.
L'estiu de 2007 un resident suís a Eivissa, aficionat del Grasshopper, li va aconseguir unes proves per fitxar pel club. Després de dos amistosos, l'entrenador li va comunicar que el club tenia intenció de fer-li un contracte. Va debutar amb victòria i ovació del públic, i els cinc anys que s'hi va estar va ser molt estimat.
L'hivern de 2012 va fitxar pel TSV 1860 Múnic, de Segona Divisió Alemanya, on es va estar quatre temporades i mitja, tot i que no va disputar cap partit de la 15/16 per una lesió de lligaments creuats. El 2016, acabat el contracte, va tornar a Mallorca, on va fitxar per l'Atlètic Balears, de Segona Divisió B. Allà ha guanyat un títol de lliga i ha disputat dos play-offs d'ascens.

### Personal

És un jugador que té força supersticions: entra al camp amb el peu dret, surt el darrer de l'autobús, es toca el revés de la bota i escolta sempre la mateixa música abans dels partits. Pel que fa a referents, és admirador dels defenses italians Franco Baresi, Alessandro Nesta i Fabio Cannavaro.
Domina l'alemany gràcies a la seva estada a Zürich i Múnic i és aficionat del FC Barcelona.

## Estadístiques

| Club | Temporada | Lliga | Lliga | Copa Nacional | Copa Nacional | Altres | Altres | Total | Total |
| Club | Temporada | Part. | Gols | Part. | Gols | Part. | Gols | Part. | Gols |
| Penya Esportiva Illes Balears | 2004/05 | 38 | 9 | - | - | - | - | 38 | 9 |
| Penya Esportiva Illes Balears | 2005/06 | 37 | 7 | - | - | - | - | 37 | 7 |
| Penya Esportiva Illes Balears | 2006/07 | 37 | 4 | - | - | - | - | 37 | 4 |
| Penya Esportiva Illes Balears | Total | 112 | 20 | - | - | - | - | 112 | 20 |
| Grasshopper Suïssa | 2007/08 | 35 | 3 | 3 | 0 | - | - | 38 | 3 |
| Grasshopper Suïssa | 2008/09 | 35 | 1 | 4 | 2 | 6 | 0 | 45 | 3 |
| Grasshopper Suïssa | 2009/10 | 26 | 1 | 1 | 0 | 2 | 0 | 27 | 1 |
| Grasshopper Suïssa | 2010/11 | 35 | 0 | 4 | 4 | - | - | 39 | 4 |
| Grasshopper Suïssa | 2011/12 | 11 | 1 | 1 | 2 | - | - | 12 | 3 |
| Grasshopper Suïssa | Total | 142 | 6 | 13 | 11 | 8 | 0 | 161 | 14 |
| TSV 1860 München Alemanya | 2011/12 | 11 | 2 | - | - | - | - | 11 | 2 |
| TSV 1860 München Alemanya | 2012/13 | 31 | 3 | 3 | 1 | - | - | 34 | 4 |
| TSV 1860 München Alemanya | 2013/14 | 30 | 1 | - | - | - | - | 30 | 1 |
| TSV 1860 München Alemanya | 2014/15 | 21 | 1 | - | - | - | - | 21 | 1 |
| TSV 1860 München Alemanya | 2015/16 | 0 | 0 | - | - | - | - | 0 | 0 |
| TSV 1860 München Alemanya | Total | 93 | 7 | 3 | 1 | - | - | 96 | 8 |
| Atlètic Balears Illes Balears | 2016/17 | 33 | 1 | - | - | - | - | 33 | 1 |
| Atlètic Balears Illes Balears | 2017/18 | 29 | 0 | - | - | - | - | 29 | 0 |
| Atlètic Balears Illes Balears | 2018/19 | 43 | 2 | - | - | - | - | 43 | 2 |
| Atlètic Balears Illes Balears | 2019/20 | |
| Atlètic Balears Illes Balears | Total | 105 | 3 | - | - | - | - | 105 | 3 |
| Total carrera | Total carrera | 452 | 36 | 16 | 12 | 8 | 0 | 476 | 48 |
Font: Transfermarkt

## Referències

* ↑ Usualment, aquest llinatge és pronunciat tal com es llegeix, [və'ʎɔɾi] o [və'ʎ:ɔɾi]. No obstant això, la pronúncia tradicional d'aquest llinatge mallorquí és [və'l:ɔɾi], però com que es va mantenir l'ortografia antiga, ha deformat la pronúncia actual. Vegeu Bibiloni, Gabriel «Més sobre la pronúncia dels cognoms». L'Espira, 20-03-2020 [Consulta: 28 febrer 2020].
* 1 2 3 4 Vich, Xisco «Guillermo Vallori: «Me trataron como no se trata a una persona»». RCDM.es, 20-01-2009 [Consulta: 28 febrer 2020]. Arxivat 28 de febrer 2020 a Wayback Machine. «Còpia arxivada». Arxivat de l'original el 2020-02-28. [Consulta: 28 febrer 2020].
* ↑ «La Peña Deportiva ficha a Vallori para sustituir a Olmos». InfoBalear, 08-07-2004 [Consulta: 28 febrer 2020].
* ↑ Fernández, M «El Atlético Baleares ficha a Guillem Vallori». Diario de Mallorca, 22-04-2016 [Consulta: 28 febrer 2020].
* ↑ Rincón, Jaime «Vallori: "Mi sueño es jugar en la liga española"». Marca, 21-10-2008 [Consulta: 28 febrer 2020].
* ↑ Partits de la Copa Intertoto.
* ↑ Partits de l'Europa League.
* ↑ Durant tota la temporada va patir una ruptura dels lligaments creuats.

## Enllaços externs

* Perfil a BDFutbol
* Perfil a SoccerWay
* Perfil a LiveFutbol